Държавен вестник, бр. 9, 2011 г., стр. 61

БРОЙ  9	
Д Ъ Р Ж А В Е Н  В Е С Т Н И К 	
СТР.  61  
мещение след приемането им от секционната 
избирателна комисия в предизборния ден, по 
време на гласуването и преброяването на гла­
совете и предпочитанията (преференциите).
(2) Подвижните секционни избирателни 
комисии могат да изнасят извън помещени­
ето по чл. 176, ал. 4 книжата и материалите 
за гласуване с подвижните избирателни урни.
(3) Забранява се изнасянето на бюлетини 
от избиратели извън изборното помещение.
Забрана за гласуване извън изборното помещение
Чл. 179. Забранява се гласуване извън избор­
ното помещение освен в случаите по чл. 176.
Забрана за показване начина на гласуване
Чл. 180. (1) При произвеждане на избори 
за народни представители и за членове на Ев­
ропейския парламент от Република България 
се забранява след попълване на бюлетината и 
преди пускането на плика в избирателната урна 
избирателят да показва начина на гласуване. 
(2) При произвеждане на избори за президент 
и вицепрезидент на републиката и за общин­
ски съветници и кметове се забранява след 
попълване на бюлетината и преди пускането 
є в избирателната урна избирателят да разгъва 
бюлетината по начин, позволяващ да се види 
отбелязаното маркиране за партия, коалиция 
от партии или инициативен комитет.
(3) При нарушаване на забраната по ал. 1 
и 2 комисията незабавно обявява бюлетината 
за недействителна и отбелязва това обстоятел­
ство върху бюлетината и в графа „Забележки“ 
на избирателния списък. Избирателят не се 
допуска повторно до гласуване.
(4) Бюлетината по ал. 3 се брои за недей­
ствителна, унищожава се с надпис „Недействи­
телна по чл. 180“ и се вписва на отделен ред в 
протокола на секционната избирателна комисия.
Забрана за използване на възпроизвеждаща 
техника
Чл. 181. (1) Забранява се използването на 
мобилни телефони, фотоапарати или друга 
възпроизвеждаща техника с цел заснемане на 
начина на гласуване.
(2) При нарушаване на забраната по ал. 1 
комисията незабавно обявява бюлетината за 
недействителна и отбелязва това обстоятелство 
върху бюлетината и в графа „Забележки“ на 
избирателния списък. Избирателят не се допуска 
повторно до гласуване.
(3) Бюлетината по ал. 2 се брои за недей­
ствителна, унищожава се с надпис „Недействи­
телна по чл. 181“ и се вписва на отделен ред в 
протокола на секционната избирателна комисия.
Забрана за присъствие
Чл. 182. Не се разрешава присъствие на други 
лица, освен гласуващи в момента избиратели, 
на разстояние по-малко от три метра от каби­
ната за гласуване, когато в нея има избирател. 
Запълване на избирателната урна. Отваряне
Чл. 183. (1) Когато избирателната урна се 
напълни с пликове или бюлетини, в зависимост 
от вида избори, върху нейния отвор се залепва 
хартиена лента с подписите на членовете на 
комисията, така че да не може да бъде използ­
вана повече. Пълната урна остава на масата 
за гласуване.
(2) Председателят проверява изправността 
на втората урна и дали тя е празна. Урната 
се затваря и запечатва с хартиени ленти, 
подписани от членовете на комисията, и 
гласуването продължава. Това обстоятелство 
се вписва в протокола на секционната изби­
рателна комисия. 
(3) Двете урни се отварят едновременно след 
приключване на гласуването и намерените в 
тях пликове и бюлетини при избори за народни 
представители или за членове на Европейския 
парламент от Република България или бюле­
тини при избори за президент и вицепрезидент 
на републиката или за общински съветници и 
кметове се броят заедно.
Начало и край на гласуването
Чл. 184. (1) Избирателите гласуват от 
6.00 часа до 19.00 часа. Извън страната избор­
ният ден започва в 6.00 часа местно време и 
приключва в 19.00 часа местно време. Когато 
в 19.00 часа пред изборното помещение има 
негласували избиратели, председателят и се­
кретарят на секционната избирателна комисия 
установяват техния брой и самоличност. 
(2) Негласувалите избиратели предават 
документите си за самоличност на комисията, 
а избирателите – граждани на друга държа­
ва – членка на Европейския съюз, и удостовере­
нието си за пребиваване. Само тези избиратели 
се допускат до гласуване след 19.00 часа, но не 
по-късно от 20.00 часа.
Нарушения на изборния процес
Чл. 185. (1) Секционната избирателна коми­
сия може да преустанови гласуването, когато 
са налице съществени нарушения на изборния 
процес. След тяхното отстраняване гласуването 
продължава. 
(2) Решението за преустановяване на гласу­
ването се съобщава незабавно на Централната 
избирателна комисия чрез районната или об­
щинската избирателна комисия.
(3) Обстоятелствата по ал. 1 и 2 се отразя­
ват в протокола на секционната избирателна 
комисия.
(4) При необходимост за възстановяване на 
реда и по решение на секционната избирателна 
комисия председателят може да потърси съдей­
ствието на кмета или кметския наместник и 
на органите на Министерството на вътрешните 
работи. Тези обстоятелства се отразяват в про­
токола на секционната избирателна комисия.